
  În temeiul prevederilor art. 136 alin. (8) lit. b) din OUG nr. 57/2019              privind Codul administrativ, cu modificările și completările ulterioare, Directorul executiv al Direcției Patrimoniu prin Serviciul Patrimoniu Concesionări Închirieri și Directorul executiv al Direcției Economice formulează următorul:

                    
                                         RAPORT DE SPECIALITATE

 la proiectul de hotărîre pentru modificarea și completarea listei bunurilor din domeniul public al municipiului Satu Mare, aferente sistemului public de alimentare cu apă și canalizare, puse la dispoziția Apaserv Satu Mare S.A., prin contractul de delegare nr. 12313/19.11.2009
[bookmark: _Hlk106884757] 


          Municipiul Satu Mare a delegat gestiunea serviciilor publice de alimentare cu apă și de canalizare către APASERV Satu Mare S.A., în baza Contractului de delegare a gestiunii serviciilor publice de alimentare cu apă și de canalizare nr. 12.313/19.11.2009.
           În urma finalizării unor investiții realizate din Fondul de întreținere, înlocuire și dezvoltare (IID), aferente perioadei 2025–2026, bunurile rezultate din aceste investiții au fost predate către Municipiul Satu Mare conform Procesului-verbal de predare-primire nr. 12.498/10.07.2026.  Aceste bunuri sunt evidențiate în Anexa nr.1 la prezentul proiect de hotărâre fiind necesară includerea acestora în domeniul public al Municipiului Satu Mare, 
            De asemenea, prin Procesul-verbal de predare-primire încheiat la data de 11.08.2026, au fost preluate bunuri realizate în baza proiectului nr. 30MPL/2024 și a Autorizației de construire nr. 244/15.07.2025, reprezentând rețeaua de alimentare cu apă și de canalizare aferentă străzii Ujgorod din municipiul Satu Mare. Bunurile anterior menționate sunt cuprinse în Anexa nr. 2 la prezentul proiect de hotărâre și urmează a fi atestate în domeniul public al Municipiului Satu Mare. 
            Drept consecință a celor menționate mai sus, se va pune la dispoziția societății comerciale Apaserv Satu Mare S.A. bunurile cuprinse în Anexa 1 și Anexa 2 în vederea exploatării acestora în cadrul serviciului public de alimentare cu apă și de canalizare, sens în care se va încheia un act adițional  la contractul de delegare nr. 12313/19.11.2009.

             Totodată, cu ocazia verificării și confruntării evidențelor patrimoniale aferente bunurilor predate către APASERV Satu Mare S.A. prin Procesul-verbal de predare-primire nr. 12.373/24.02.2026, au fost identificate anumite bunuri care, în evidențele existente, nu erau încadrate corespunzător categoriei din care fac parte.
În vederea corelării evidențelor patrimoniale și a încadrării corecte a bunurilor, au fost efectuate modificările corespunzătoare.
              Modificările propuse sunt necesare pentru asigurarea concordanței dintre situația faptică a bunurilor, evidențele patrimoniale și lista bunurilor aparținând domeniului public al Municipiului Satu Mare, puse la dispoziția APASERV Satu Mare S.A. în baza Contractului de delegare nr. 12.313/19.11.2009.
       Ca urmare a celor prezentate, se impune modificarea Listei bunurilor aflate în domeniul public al Municipiului Satu Mare aparținând sistemului public de alimentare cu apă și canalizare date în exploatare, conform contractului de delegare nr. 12313/19.11.2009, către APASERV Satu Mare S.A.,care constituie Anexa nr.3, parte integrantă a prezentei hotărâri.
               Față de cele expuse mai sus, raportat și la prevederile art. 87 alin. (5) din OUG nr. 57/2019 privind Codul administrativ, cu modificările și completările ulterioare potrivit cărora ”.... Autorităţile administraţiei publice locale administrează sau, după caz, dispun de resursele financiare, precum şi de bunurile proprietate publică sau privată ale unităţilor administrativ-teritoriale, în conformitate cu principiul autonomiei locale…
                Având în vedere cele de mai sus, considerăm că proiectul de hotărâre este necesar, oportun și legal, fapt pentru care se înaintează Consiliului local al municipiului Satu Mare, cu propunere de aprobare.

